رینے گوسینی

رینے گوسینی (René Goscinny, , ; 14 اگست 1926ء – 5 نومبر 1977ء) ایک فرانسیسی کومک مصنف اور بچوں کے مزاح نگار تھے۔ بچپن میں ان کے خاندان نے فرانس سے ارجنٹائن نقل مکانی کی جس کے بعد رینے گوسینی کو بیونس آئیرس کے ایک فرانسیسی اسکول میں داخل کروادیا گیا۔ اپنے اسکول کے بارے میں وہ کہتے ہیں، ’’میں کلاس کا مسخرہ ہوا کرتا تھا لیکن چونکہ پڑھائی میں بھی برا نہ تھا اس لیے عموماً سزا سے بچ جاتا تھا!‘‘ پچاس کی دہائی میں فرانس لَوٹنے کے بعد انھوں نے شہرۂ آفاق کرداروں کا ایک سلسلہ تخلیق کیا۔ مصوّر ژان ژاک سامپے کے اشتراک سے گوسینی نے ننھا نکولس (Petit Nicolas) نامی لافانی فرانسیسی کردار لکھا اور اس کم سِن کردار کے ساتھ ہی بچوں کی ایک مکمل بولی ترتیب دی جس نے اس معصوم لیکن شرارتی کردار کو فرانسیسی ادب کے بامِ عُروج تک پہنچا دیا۔ ننھا نکولس (Le Petit Nicolas) کی دنیا بھر میں ڈیڑھ کروڑ نسخوں کی فروخت ہوئی، 40 زبانوں میں ترجمہ ہوا اور فرانس کے علاوہ جرمنی، پولینڈ، چین، جنوبی کوریا، چیک ریپبلک، یونان سمیت متعدد ممالک میں بیسٹ سیلر رہی۔ رینے گوسینی کے تخلیق کردہ اس عالمگیر کردار پر تین فلمیں بنیں، ’’ننّھا نکولس‘‘(2009ء)، ’’ننّھا نکولس اور گرمیوںکی چھٹیاں‘‘ (2014ء)، ’’ننھے نکولس کا خزانہ‘‘ (2021ء)۔ مزیدبرآں 104 اقساط اور 52اقساط کی دو کارٹون ٹیلی ویژن سیریز بھی بنائی گئیں۔ 5 نومبر 1977ء کو رینے گوسینی 51 سال کی عمر میں چل بسے۔ سینما کے لیے ان کی خدمات پر خراجِ تحسین پیش کرتے ہوئے انھیں بعد از مرگ سیزار (César) انعام سے نوازا گیا۔

 ملاحظات 

 حوالہ جات 

 Goscinny publications in Pilote, Spirou, French Tintin and Belgian Tintin BDoubliées 
 Goscinny albums Bedetheque 

 بیرونی روابط 

 Goscinny official site 
 Astérix official site
 On Dupuis.com
 Goscinny biography on Asterix International!
 Goscinny biography on Lambiek Comiclopedia
 Daughter Ann lighting Hanuka candles with family.


زمرہ:بیسویں صدی کی فرانسیسی عسکری شخصیات
زمرہ:بیسویں صدی کے فرانسیسی مصنفین
زمرہ:فرانسیسی بچوں کے مصنفین
زمرہ:فرانسیسی ایڈیٹرز
زمرہ:ریاستہائے متحدہ میں فرانسیسی تارکین وطن
زمرہ:فرانسیسی فلم ہدایت کار
زمرہ:فرانس کے مرد مصنفین
زمرہ:پولش یہودی نژاد فرانسیسی شخصیات
زمرہ:فرانسیسی منظر نویس
زمرہ:پیرس کے مصنفین
زمرہ:فرانسیسی کارٹون نگار
زمرہ:یہودی فنکار
زمرہ:بیسویں صدی کے فرانسیسی مرد مصنفین
زمرہ:وفیات بسبب دورہ قلب
زمرہ:یہودی مصنفین
زمرہ:پیرس میں وفات پانے والی شخصیات
زمرہ:فرانسیسی یہودی
زمرہ:پیرس میں پیدا ہونے والی شخصیات
زمرہ:منظر نویس
زمرہ:بیلجیم کو تارکین وطن
زمرہ:انشائیے
زمرہ:فلم پروڈیوسر
زمرہ:فلمی ہدایت کار
زمرہ:فرانسیسی شخصیات
زمرہ:فرانسیسی مہاجرین
زمرہ:افسانے
زمرہ:بیسویں صدی کا ادب
زمرہ:فرانسیسی زبان میں ادب
زمرہ:پیرس کی شخصیات
زمرہ:فرانسیسی مصنف